CELEX: 32016R1957
Language: hu
Date: 2016-11-04 00:00:00
Title: A Bizottság (EU) 2016/1957 végrehajtási rendelete (2016. november 4.) egyes áruk Kombinált Nómenklatúra szerinti besorolásáról

9.11.2016   
               
               
                  HU
               
               
                  Az Európai Unió Hivatalos Lapja
               
               
                  L 301/6
               
            A BIZOTTSÁG (EU) 2016/1957 VÉGREHAJTÁSI RENDELETE
      (2016. november 4.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. november 4-én.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Elektronikai alkatrészekből álló árucikk; indító, működtető, szabályozó és leállító egység (úgynevezett elektronikus vezérlőegység, ECU) 98 × 74 × 20 mm méretű és 160 g tömegű négyszögletű alumínium készülékházban.
                     Az árucikk gépjárművek xenonfényszóróit látja el árammal.
                     A fényszórók bekapcsolásakor az árucikk előbb a fedélzeti elektronikai rendszer 12 V egyenáramát 1 200  V egyenárammá alakítja, és ezt továbbítja a gyújtószerkezetnek (amely bemutatáskor nincs jelen). Ezt követően az árucikk az egyenáramot a lámpák bekapcsolásához váltóárammá alakítja, majd folyamatosan biztosítja a lámpák elegendő égéséhez szükséges feszültséget (85 V).
                     Lásd a képet (*).
                  
                  
                     8504 40 90 
                  
                  
                     A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 8504 , a 8504 40  és a 8504 40 90  KN-kód szövege határozza meg.
                     Az áru vezérlőegységként, a 8537  vtsz. alá való besorolása kizárt, mert az árucikk 12 V egyenáram 1 200  V egyenárammá és 12 V egyenáram 85 V váltóárammá való átalakítására szolgál, és ezek a műveletek a 8504  vtsz. alá tartoznak.
                     Mivel a XVI. áruosztályhoz tartozó megjegyzések 3. pontja értelmében egyik művelet sem tekinthető a készülék fő műveletének (célműveletének), az árut a számsorrend szerinti utolsó alszám alá kell besorolni.
                     Ezért az árucikket a 8504 40 90  KN-kód alá, más statikus áramátalakítóként kell besorolni.
                  
               
            (*)  A kép csupán tájékoztató jellegű.